**ELŐTERJESZTÉS**

**Körmend Város Önkormányzata Képviselő-testülete 2023. november 27-i ülésére**

**Tárgy**: fedezet biztosítása intézményi ablakcserére

Tisztelt Képviselő-testület!

A Körmendi Olcsai-Kiss Zoltán Általános Iskolában a fenntartó Szombathelyi Tankerületi Központ kicseréltette az ablakokat évekkel ezelőtt, viszont a konyhai ablakok nem lettek kicserélve, mivel a konyha és étkezde területe önkormányzati feladatellátás helyszíne (közétkeztetés).

Az iskola azonban jelezte, és értelemszerű is, hogy ez így nem megfelelő, mert a konyhai, étkezdei ablakok is rossz állapotúak.

A felújítás költségigényes, ezért részletekben lehetne haladni, ezért javasoljuk első körben 6 db 200 x 200 ablak cseréjét megvalósítani, és erre fedezetet kérünk biztosítani 3.500.000 Ft. összegben a 2024. évi költségvetés terhére.

Kérem a Testületet, hozza meg döntését.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy az Önkormányzat 2024. évi költségvetése terhére 3.500.000 Ft. összegben fedezetet biztosít az Önkormányzat tulajdonát képező Körmendi Olcsai-Kiss Zoltán Általános Iskolának helyt adó ingatlan konyhai és étkezői ablakainak felújítására arra való tekintettel, hogy az épületben már csak a konyhai és étkezői részlegen nem került sor a nyílászárók cseréjére.

Körmend, 2023. 11. 21.

**Bebes István**

**polgármester**